Tiistilä kooli õpilane viidi haiglasse pärast terviseriket kehalise kasvatuse tunnis. Kooli direktor Mirja Pirinen lisas, et tegu oli vanema põhiastme õpilasega.

Ilta-Sanomati andmetel toimus juhtum kehalise kasvatuse tunnis vastupidavuskatse ajal, kus õpilastel tuli joosta aja peale edasi-tagasi 20 meetri pikkust distantsi. Lehe väitel suri õpilane terviserikke tagajärjel ning tal oli varem olnud minestamishoogusid.

Rahvusliku spordinõukogu juhataja Minttu Korsbergi sõnul ei ole ta varem kuulnud, et õpilastel oleks sarnaste katsete järel terviserikkeid esinenud. Koolitöötajad ei ole poisi surma kinnitanud.